google/wiki40b huggingface dataset:
Hærorm

Hærorm er en betegnelse på larvene til sørgemygg som av og til kan bevege seg i stor masser som tar form av et bånd. Et slikt bånd kalles også hærmakk, budrog eller fedrog. Forekomsten av slike massevandringer har sammenheng med høy fuktighet sommerstid, og opptrer derfor ikke som noe årvisst fenomen.

Forekomst

Hærormer forekommer på alle kontinenter utenom Antarktis. I Europa er det valigvis artene Sciara militaris som står for hærormer, derav navnet på arten, men også andre sørgemygg kan danne hærorm. Her i Norge er det S. hemerobioides som har slike masseforekomster. Larvene er helt ufarlige. De er detrivorer og lever av råtnende planterester i jord. Hærormen betår av laver av de siste larvestadiene som legger ut på vandring for å finne mat eller et sted å forpuppe seg fra slutten av mai og i juni. Hver enkelt larve er et lite dyr, bare noen millimeter lang. Slike vandringer er et uvanlig fenomen i Norge og ofte knyttet til overtro.

Hærormens biologi

I utgangspunktet vil gjerne flere slike larver søke sammen for felles beskyttelse mens de vandrer. Blir de mange nok, vil de større dominerende larvene skyve de mindre ut til siden samtidig som de vandrer. De mindre larvene vil stadig forsøke å bryte inn i og finne en tryggere plass sentralt i flokken. Reslulatet blir at hele flokken danner et langstrankt bånd som kan være fra noen centimeter lange til flere meter. Hærormen vil kunne forgrene seg, men beveger seg vanligvis i et sammenhengende felt. Noen ganger vil en slik gruppe komme borti de bakerste medlemmene av gruppen, og man får da dannet en sirkel hvor larvene følger etter hverandre til de blir utslitte og hærormen oppløses.
Vingarne

Om filmen

Initiativet til Vingarne ble tatt av Stillers mangeårige medarbeider Axel Esbensen som etter å ha lest Bangs roman skrev et filmmanuskript med tittelen Målaren. Esbensen var i likhet med Stiller og Nils Asther selv en kjent homofil.
I Danmark ble den nærmest en publikumsfiasko. Den gikk bare tre dager på premierekinoen Metropolteatret i København.
Man trodde att alle kopier av filmen var borte, men i 1987 fant man en kopi uten rammehandling som ble restaurert og som finnes i en visningsbar kopi i Filminstitutets filmarkiv.
Bangs roman ble filmet åtte år senere, i 1924, av den danske regissøren Carl Theodor Dreyer for det tyske filmselskapet Decla-Bioscop. Den tyske filmen het Michael og var betydelig mer tro mot Bangs fortelling enn Stillers film. Vingarne har imidlertid i de senere årene vunnet berømmelse som én av de aller første spillefilmene med et homoerotisk motiv.

Innspillingsfakta

Filmen ble spilt inn juni – juli 1916 i Svenska Biografteaterns ateljé på Lidingö, Röda Kvarn og Lärkstaden i Stockholm samt på terrassen til Restaurang Foresta på Lidingö.

Skulpturen

Carl Milles' skulptur Vingarna kom til i 1908 og finnes foruten ved Millesgården på kaien utenfor Nationalmuseum i Stockholm også utenfor Göteborgs Konstmuseum, på Waldemarsudde og ved Uplands nation i Uppsala.

Handling

Den egentlige filmen har en eiendommelig rammehandling som ble klippet bort da den ble vist utenfor Sverige. Den er siden gått tapt.

Rammehandlingen

Mens regissør Mauritz Stiller arbeider med en filminnspilling av Carl Milles' skulptur Vingarna får han idéen til en ny film. Han leter etter en ung mann til å spille hovedrollen og prøvefilmer Nils Asther i en scene mot Lili Bech. Når han ser prøvefilmen er han ikke fornøyd med resultatet og ber den etablerte skuespilleren Lars Hanson om å overta hovedrollen.
Filmen blir premierevist på kinoen Röda Kvarn i Stockholm med Lili Bech, Lars Hanson og Nils Asther i salongen.

Hovedfilmen

Skluptøren Claude Zoret får idéen til sin skulptur Vingarne og treffer samtidig den unge maleren Eugène Mikael, som han synes legemliggjør hans bilde av Ikaros. Zoret adopterer Mikael, som står modell for skulpturen. 
Adoptivsønnen forelsker seg i fyrstinnen Lucia de Zamikow som Zoret skal portrettere. For å redde den utblottede fyrstinnen selger Mikael skulpturen som han har stått modell for og som han lovet å aldri selge. Zoget begir seg i opprivende tilstand til fyrstinnen og ber om å få tilbake Mikael.
Triangeldramaet går mot en krise som ender med at Zoret dør ensom og den angerfylte Mikael bryter med Lucia.

Epilog

Etter den egentlige filmens tragiske slutt kommer en komisk epilog som tilhører rammehandlingen. Skuespilleraspiranten Asther roper til Lili Bech etter premieren på Röda Kvarn: «Hvordan kunne Mikael ha hjerte til å støte bort Dem?». Han oppsøker henne og truer med å begå selvmord da hun avviser ham, men blir hindret i å gjøre det. Sluttreplikken blir: «Ja, den ungdommen - og gudskjelov at denne filmen endelig er slutt».
Otteidkanalen

Otteidkanalen var beregnet på å frakte tømmer fra svenske vassdrag Store Le, til Øymarksjøen. Det var også norsk tømmer fra områder som drenerer til Upperudsälven. Skogene i deler av Rømskog gjør det. Fra gammel tid gikk det betydelige tømmerkvanta over eidet mellom de to sjøene, og videre til sagbrukene i Tistedalen og Fredrikshald. Tømmeret ble da kjørt med hest på en stor kjørebru ved østre Otteid, slått ut i Skinnarbutjernet som ligger midt på eidet, og fløtet opp mot vestre Otteid, der det også var kjørebru ned til Øymarksjøen. 
Dette var tungvint. I 1824 planla sagbrukerne en kanal over eidet. Engebret Soot fikk oppdraget å bygge kanalen. Den fikk en lengde på 775 meter i den østre delen av tjernet og 140 meter i den vestre. Dammer ble bygd ved utløpet av tjernet og ved enden av kanalene, der det også ble bygd skråplan som tømmeret kunne trekkes opp og ned på. Senere kom det dampdrevne kjerrater. Gjennom kanalene og over tjernet ble tømmeret trukket på forskjellige måter, de siste årene før nedleggelsen av kanaldriften i 1956 med motorbåt.
Sesongrekord i kanalen er 70 000 tylfter. Ved kanaldriften og sagbruket på østre Otteid ble det i sin tid beskjeftiget 60 – 70 mann.

Selve kanalen i begge ender av tjernet er ennå godt synlig, men vannstanden er ikke holdt oppe, og kanalløpet er derfor tørrlagt. Rester av kjerraten i Østre Otteid er det vanskelig å finne spor etter
, mens kjerraten Vestre Otteid er lett å finne igjen. Den er dessverre i forfallen tilstand, men både tømmerrenne, gangspill og drivhjul kan påvises. Dammen som avsluttet kanalen, med samme vannstand som Skinnarbutjernet, er nå gjengrodd men fullt synlig, bare 30 meter fra Øymarksjøen. Det var ved denne dammen vannskillet gikk. 21Fylkesvei 21 er lagt på fylling over dammens østlige side, veien er dagens vannskille.

Gjøsbubanen

Omtrent 1825 ble den 1200 meter lange Gjøsbubanen på Otteidanlegget i Marker i Østfold bygget. Dette var et jernbaneanlegg som, i en viss konkurranse med kanalfløtningen, muliggjorde tømmertransport mellom innsjøene Store Le og Øymarksjøen. Vognene ble trukket opp ved hjelp av et opphalingsspill, først drevet av hester eller okser, fra 1854 av en stasjonær dampmaskin. Banen var i bruk fra 1825 til 1926. I 1881 ble det overført 2 500 tylfter på jernbanen og 17 400 tylfter over Otteidkanalen. Banens sviller og skinner er for lengst fjernet, men veien inn til Gjøsbu følger i hovedsak jernbanetraseen, og er slik sett fullt synlig med skjæringer og fyllinger. Ved Gjøsbu står ennå en kranvinsj for tømmer som ble benyttet da lastebiler en periode fortsatte transporten der jernbanen slapp. I banens andre ende, ved Bottenvika i Øymarksjøen, synes ennå tømmerkistebindingen fra plassen der tømmeret igjen ble veltet i vannet.
Akrostiske salmer

Akrostiske salmer er en betegnelse på noen av salmene i Salmenes bok i Bibelen hvor hver ny linje begynner med en ny bokstav i det hebraiske alfabetet, fra den første bokstaven א - «alef» til den siste bokstaven ת - «tav,» 22 bokstaver i alt. De akrostiske salmene er Salme 9, 10, 25, 34, 37, 111, 112, 119 og 145.

Akrostiske tekster utenfor Salmenes bok

Det finnes også noen akrostiske tekster utenfor Salmenes bok. Mest iøynefallende er Klagesangene, hvor kapittel 1, 2 og 4 har et vers for hver bokstav (22 i alt), og kapittel 3 tre vers etter hverandre for hver bokstav (66 vers i alt). Ordspråkene 31:10-31 er også akrostisk.

Brudd og mangler i akrostiske dikt

I Klagesangene 2:16–17, 3:46–51, 4:16–17 har de hebraiske bokstavene pe פ og ajin ע byttet plass. I den greske oversettelsen Septuaginta er linjene for disse bokstavene også byttet i Ordspråkene 31:25–26, Salme 34:16–17 og Salme 10:7–8c. Derfor er det mulig at disse to bokstavene i noen alfabeter har hatt motsatt plass. Salme 25 mangler vav ו og kof ק, og har resh ר to ganger, og legger til en ekstra pe פ i slutten. Salme 34 mangler også vav ו, og har en ekstra pe פ. Salme 37 og Salme 9-10 mangler ajin ע. Dette gjelder også Nahum 1, som opprinnelig har vært del av et akrostisk dikt.
Chen Chun

Chen Chun (陳淳, pinyin: Chén Chún; født 1483 i Suzhou, død 1544) ble født inn i en velstående familie av byråkrater. Han lærte kalligrafi av Wen Zhengming. Han brøt seinere med Wen til fordel en mer fristil metode innen «tusj og vask»-malerier. Han var knyttet til Wu-skolen innen litteratmaleri. Mi Fu fra Song-dynastiet hadde en sterk innflytelse på hans arbeid. Han malte mange landskap, men er til en viss grad kjent som en «blomst og fugl»-maler.
10 Years In Valhalla-Ian Stuart Donaldson Memorial

10 Years In Valhalla-Ian Stuart Donaldson Memorial er en østeuropeisk samling med skinhead/Oi! og R.A.C. musikk. Musikken er tatt opp under en Ian Stuart Donaldson Memorial Gig i Ukraina den 4. oktober 2003. Donaldson, som var en ledende skikkelse i den europeiske skinhead-bevegelsen, ble drept i en bilulykke i 1993.
NM i hopp uten tilløp 1959

NM i hopp uten tilløp 1959 var en del av NM i friidrett 1959.
Mesterskapet ble arrangert i Lillesand 22. februar. Arrangør var Lillesand IL.
Fiskemel

Fiskemel er et mel som produseres av fiskehoder, fiskerygger og annet avfall fra konsumfiskindustrien, eller fra fisk som ikke går til konsum (industrifisk). Fiskemel har et høyt innhold av proteiner og mineraler.
Fiskemel brukes som proteinforsterkende tilsats i fôr til oppdrettsfisk og husdyr. I 2003 vedtok EØS-komiteen å forby fiskemel i fôr til drøvtyggere. Bakgrunnen var frykten for at fiskemel ved et uhell blir forurensa av kjøttbeinmel fra landdyr som kunne være smitta av kugalskap, fordi produksjonen av fiskemel og kjøttbeinmel mange steder går om hverandre. I Norge er produksjonslinjene rene, slik at denne type forurensning ikke kan skje, men regjeringen valgte likevel å følge forskriften.

Norske produsenter

Austevoll Seafood og Copeinca er notert på Oslo børs.
Brossvik

Brosvik eller Brosvika er et sted som ligger i Gulen kommune i Sogn og Fjordane nær Rutledal. Brosvik ligger 10 mil fra Bergen og 10 mil fra Førde. Det har vært bosetning i området siden jernalderen. I dag er det fastboende i fem hus.

Navnet

Navnet uttales brå´ssvikja og er antakelig ikke brukt til gårdsnavn andre steder i Norge. I 1567 ble det skrevet Brodzug, i 1603 Brossvig, i 1667, Brassvig og i 1723, Brosvig. Navnet kommer trolig av Brotsvik: bakkebrot eller bratt skråning.

Historie

I Grimhidlane ble det funnet aske, kull og bein, så helleren har trolig vært bosted i gammel tid. På Brosviksåta ble det i 1928 funnet en eldstein av kvartsitt.
Brosvik fikk rutestopp av Fylkesbaatane i 1937. Veien til Rutledal bel åpnet i 1961, og til Vatne og Sygnefest i 1968.

Gården Brosvik

Gården Brosvik ligger på fastlandet like ved en liten bukt vest for Rutledal. Før i tiden hørte det setre til gården, men seterveien var lang, så de er nedlagt. I 1657 nevnes Olle Brusuig og Anders Brosuig.
Matrikkelen fra 1723 forteller at brukerne hette Knut og Anders, at gården lå ved sjøen syv mil fra Bergen, at den hadde vedskog og furuskog til husbruk. Hjemmejorden ble utskiftet i 1920 og utmarken i 1990.
Det er blitt skilt ut en rekke underbruk blant annet Utgjære i 1864, Smådalen midt på 1800-tallet og Fjellet omtrent på samme tid. Flere av disse plassene har først vært husmannsplasser.
Trude Brosvik og Halvor Langeseth tok over bruket i 1984.
Den amerikanske presidenten (film)

Handling

USAs president Andrew Shepherd (Michael Douglas) er en enkemann som bestemmer seg for å inngå et forhold med miljølobbyisten Sydney Ellen Wade (Anette Bening). Dette gir Andrews politiske motstander, senator Bob Rumson (Richard Dreyfuss), nye muligheter til å kritisere presidentens karakter. Samtidig sliter Andrew og hans administrasjon med å få gjennomslag på et nytt lovforslag om kriminalitetskontroll.
Unabhängige Historikerkommission – Auswärtiges Amt

Den uavhengige historikerkommisjonen for Tysklands utenriksdepartementet (Unabhängige Historikerkommission – Auswärtiges Amt) ble nedsatt 11. juli 2005 av daværende utenriksminister Joschka Fischer, for å undersøke Utenriksdepartementets og Utenrikstjenestens historie under nasjonalsosialismen og i Forbundsrepublikken Tyskland. Forskningsresultatene ble 21. oktober 2010 utgitt i bokform. Historikerkommisjonens arbeid avdekket at det tyske utenriksdepartementet var systematisk delaktig i jødeforfølgelsene under den andre verdenskrigen. Diplomatenes karrière fortsatte uten avbrudd etter 1945.
Operación Triunfo

Operación Triunfo er en spansk, tv-sendt talentkonkurranse som gikk på TVE fra 2001 til 2011. Formatet er på mange måter en krysning av flere andre kjente talent- og reality-serier, slik som Big Brother, Star Search, Voces en Función og Idol. På verdensbasis har programmet blitt kjent som Star Academy. Programmet prøver å finne den neste store sangstjernen i et land ved å la en gruppe sangtalenter synge sine versjoner av kjente sanger (først og fremst engelske og spanske sanger, men også sporadisk på italiensk og portugisisk), med rådgivning fra profesjonelle, samt en rektor, slik som på en skole.
I første tre sesongene som ble produsert av TVE ble programmet brukt til å velge sangeren og sangen som skulle representere Spania i Eurovision Song Contest. De tre finalistene sang tre sanger hver, og seerne stemte på den sangen de likte best.
PostgreSQL

Historie og lisensiering

PostgreSQL er basert på POSTGRES, som ble utviklet ved University of California, Berkeley. PostgreSQL er i dag et åpen kildekode-prosjekt, med en svært liberal lisens. Denne gjør at PostgreSQL kan brukes, modifiseres og distribueres av såvel private som kommersielle foretak uten noen som helst økonomisk kompensasjon til de originale utviklerne.
PostgreSQL har en lang rekke egenskaper som man forventer av et fullverdig databasesystem. Disse er blant annet komplekse spørringer,  fremmednøkler, utløsere (eng: triggere), visninger (eng: views) og transaksjoner.
Det er også store muligheter for brukerne selv til å utvide PostgreSQLs egenskaper, og det er f.eks mulig å legge til nye datatyper, funksjoner, operatører, aggregerte funksjoner, index-metoder og prosedyrespråk.

Administrasjonsverktøy

Det finnes en rekke grafiske verktøy for administrasjon av PostgreSQL.
pgadmin, pgaccess og phpPgAdmin er antageligvis blant de mest kjente.

PostGIS

PostGIS er en utvidelse av funksjoner og datatyper i PostgreSQL som muliggjør behandling av geografiske data.

Brukerstøtte

PostgreSQL har et stort online utviklersamfunn, og det er derfor lett å få hjelp om man står fast.
Første stopp bør alltid være dokumentasjonen.
E-postlistene er neste stopp dersom man ikke finner frem til det man trenger i dokumentasjonen. Det finnes en lang rekke e-postlister, og det lønner seg å se over beskrivelsen av alle, slik at man velger den listen som er mest relevant for det spørsmålet du ønsker svar på. E-postlistene er også tilgjengelig for lesing gjennom nyhetsgrupper, på servere news.postgreqsql.org.
Til slutt har man #postgresql på irc.freenode.net som er en IRC-kanal på freenodenettverket. Her sitter det ofte mange svært kunnskapsrike folk, og er en god plass å gå dersom man har vært igjennom punktene over, og fremdeles ikke kommer noen vei.
Rocky IV

Handling

Filmen handler om Rocky Balboa (spilt av Sylvester Stallone) og den livsfarlige «Ivan Drago» (spilt av Dolph Lundgren). Drago er en suksessfull bokser fra Sovjetunionen, som har null tap. Han kommer til USA for å vise at Sovjetunionen har bedre atleter ann USA. «Apollo Creed» (spilt av Carl Weathers) utfordrer den gigantiske sovjet-russeren til en oppvisningskamp. Under kampen blir han hardt skadet av sovjet-russeren og dør. Rocky blir rasende og bestemmer seg for å utfordre russeren og hevne sin venn Apollo. Det blir bestemt at kampen skal finne sted i Sovjetunionen, og Rocky drar dit for å trene for å forberede seg på sin livs kamp.

Om filmen

Filmen spilte inn over $300 millioner på verdensbasis da den gikk på kino i 1985-86.
Filmen spiller i veldig stor grad på den spente politiske atmosfæren mellom USA og Sovjetunionen.
Constantine Bay

Constantine Bay (kornisk: Eglos Costentin, som betyr «kirken til St. Constantin») er en landsby og en bukt langs Atlanterhavet, på kysten av det nordlige Cornwall i England, United Kingdom. Bukten befinner seg rundt 5 km vest for Padstow, og befinner seg i St Merryn. Stranden er populær blant surfere og har patruljerende livreddere om sommeren.
Jävre

Historie

Det går en arkeologisti fra den sørlige delen av tettstedet og til Norrbottens og Sveriges nordligste gravfelt. På veien passerer man gravhauger fra bronsealderen, en labyrint fra 1200-tallet, steinsettinger fra jernalderen og et særskilt steinmonument som er blitt kalt for «Liggende høne» grunnet dens ytre form.
Det finnes bevart dokument som viser att det var en form for bysamfunn her i middelalderen. I år 1539 var det seks røkerier i Jävre. På Karl XIIs tid var det 12 «skattehemman» (de som betalte skatt), blant disse var det et gjestgiveri og «skjutsombyte». Av senere tid finnes levninger etter Degerfors bruk i sentrum av tettstedet. På bruket ble tilvirket blant annet smijern og ble tilvirket i årene mellom 1797 og 1887.
En av de eldste fyrtårn i Sverige finnes i Jävre. Det er Skags fyr som opprinnelig sto på øya Gråklubben ved Skagsudde utenfor Örnsköldsvik og var i drift i årene 1871 og 1957.
I Jävre finnes det et kvern- og bygdemuseum.
Hybridbuss

En hybridbuss er en buss med to motorer, én dieselmotor og én elektrisk motor. Bussen kan drives enten av én av motorene eller begge motorene samtidig. Den elektriske motoren går på batteri som lades ved vanlig kjøring med dieselmotoren samt ved overføring av bremseenergi. Teknologien tilsvarer den som finnes i hybridbiler. Nettbuss hevder å være først ute med hybridbusser i Norden. Selskapet har bestilt ti Volvo 7700-hybridbusser for Trondheim, og to for Arendal – alle lovet levert i juli 2010.
Det har også vært gjort forsøk med hybridbusser hvor dieselmotoren er erstattet med en gassdrevet eller bensindrevet motor, eller en hydrogenmotor. På den måten unngås mye av forurensningene fra dieselmotorer. En hydrogen-/hybridbuss ble brukt under Vancouver-OL 2010.
Litinga

Levevis

Larvene lever på løvtrær i seljeslekten (Salix), poppelslekten (Populus), begge i pilefamilien, og nesletre (Celtis) i hampfamilien.
Arten Litinga mimica er, som det latinske navnet skulle antyde, en etterligning av den giftige monarkssommerfugl-slekten Parantica.

Utbredelse

Slekten er utbredt i Kina.
Abbott-Detroit

Consolidated car company

I 1916, skiftet firmaet navn til Consolidated Car Company og det ble produsert 15 til 20 biler pr dag.
Det samme året flyttet firmaet fra Detroit til en større fabrikk i Cleveland, Ohio og navnet ble endret til Abbott Motor Corporation. Bilene som ble bygget i Cleveland ble kalt Abbott. Flyttingen ble for kostbar og det søkte konkursbeskyttelse i april 1918. Selskapet stengte dørene for godt i 1919.
Ola og Kari Nordmann

Ola Nordmann er både kallenavn på gjennomsnittsnordmannen og en personifikasjon av det norske folk. Det kvinnelige motstykket er Kari Nordmann, som oftest brukes i uttrykket Ola og Kari Nordmann for å beskrive en typisk norsk mann og kvinne.

Bakgrunn, bruk og liknende figurer

Allerede i 1844 finner en boken Skåltaler, 474 samlede og utgivene av Ola Nordmann. Henrik Wergeland er mannen bak boken, men ikke før 1915 dukker navnet opp som begrep på hvermannsen og i 1926 for å beskrive nordmenn.
Navnene Ola og Kari Nordmann blir brukt både i media og som standard navn og eksempel ved innfylling av skjemaer og annet. I juridiske sammenhenger brukes oftere eksempelnavnet Peder Ås. 
Fornavnet «Ola» er et vanlig guttenavn i Norge og Sverige som opprinnelig betyr «stamfar». «Kari» er populær norsk kortform av kvinnenavnet Katarina. «Nordmann» er demonym (innbyggernavn) for nordmenn.
I karikaturer blir Ola Nordmann ofte framstilt med nisselue, gjerne også lusekofte, knebukser, bunad eller andre tradisjonelle plagg. I nasjonalromantikken på 1800-tallet ble norsk bondekultur og dølabonden gjerne brukt som symbol og representant for landet og innbyggerne. «Døl» («dalbeboer») var da vanlig betegnelse for nordmenn. På tilsvarende måte var «Ola» kallenavn for en gjennomsnittsnordmann fra landet. Ola forekommer også i sammensetninger som olabukser og olasoldater, et populært navn på de norske soldatene i Tysklandsbrigaden etter andre verdenskrig.

Annet

Ola Nordmann er også tittelen på en av låtene til bandet Plumbo, som deltok i Melodi Grand Prix 2012.
På engelsk brukes blant andre navnene John Doe og Jane Doe for å beskrive en liknende gjennomsnittsperson, på svensk Medel-Svensson.
Normann og Norman kan være etternavn og fornavn i blant annet tysk og engelsk.
Grimsby Town FC

2013/2014-sesongen: Til Play Off

The Mariners endte på fjerdeplass i serien og drømmen om et comeback i The Football League lever gjennom play off-sluttspillet. 
Sesongen har vært preget av gode cupprestasjoner. I FA-cupen kom man forbi kvalifiseringen og slo rivalen Scunthorpe etter omkamp i første runde. Et annet ligalag ble passert i andre runde da Northampton ble slått overbevisende 2-0. I tredje runde sa det stopp mot Championship-laget Huddersfield, men man ledet 2-1 fire minutter før slutt. 
I cupen for ikke-liga-lag, FA Trophy, kom man helt til semifinalen hvor Cambridge vant 3-2 sammenlagt.
Viftemøll

Utseende

Små (vingespennet til de nordiske artene varierer mellom 7 – 12 mm), mer eller mindre gråspettede møll. Forvingene er avrundede (kurvet ytterkant), og bakhjørnene er trukket ut til en vifte av lange hårfrynser, derav det norske navnet. Kroppen er temmelig kort og kraftig, hodet nokså stort og tett hårete. Palpene er korte, men tykke, tett hårkledte, antennene er trådformede og omtrent så lange som 2/3 av forvingelengden. Forvingene er nærmest økseformede, avlange, med ytterkanten jevnt kurvet, bakhjørnet med en vifte av lange hårfrynser. De er mer eller mindre mørkegrå, ofte med lysere tverrbånd, gjerne med enkelte lyse skjell spredt mellom de mørke. Bakvingene er smale og tilspissede med lange hårfrynser.

Levevis

Viftemøllenes larver lever på forskjellige urter og lave busker, for eksempel markjordbær, bringebær, murer, reinrose, timian og ormehode (Echium vulgare). De bittesmå, yngste larvene minerer inne i stengler eller bladstilker, senere kommer de ut og spiser på bladene utenfra.
Sola Flystasjon Flyklubb

Sola Flystasjon Flyklubb ble stiftet i 1984 av Saab Safir-entusiaster ved Sola Flystasjon. Klubben opererer fly av type Saab Safir. Sola Flystasjon Flyklubb er medlem av Norsk Luftsportsforbund (NLF). Klubben har lokaler og hangar ved Sola Flystasjon som er den militære delen av Stavanger Lufthavn, Sola.Klubben tilbyr Safir- og akroutsjekk til en konkurransedyktig pris. Det er også mulig å få fløyet en akro introduksjonstur med en av klubbens erfarne flygere.